
Pillanatkép

Kulcsszavak: Pillanatkép;Vermeer Van Delft;Sandro Botticelli;Líraiság
Pillanatkép
Lukácsi Júlia
Pécsi Tudományegyetem, Művészeti kar
Festőművész, III. évfolyam
Témavezető: Habil. Ernszt András DLA, egyetemi docens
A ,,Pillanatkép” című festményemmel a mindennapi tevékenységek közül egy olyan momentumot próbáltam megjeleníteni, amit szabad szemmel nem tudunk rögzíteni. Egy teljesen spontán mozdulat, egy mindennapos rutin vagy megszokás az, amiből ötletet merítek. Ez a történés a kollégiumi szobánkból származik, ahol is a lakótársam egyik szokásából egy darabot vetítettem ki a nézők számára. Ezt a témát és megvalósítási módszert kötöttem a melankóliához.
A középpontban egy női alakot ábrázolok, ahogyan kitekint az ablakon. Nem zárt kompozíciót terveztem, hogy az ábrázolt képi világ véletlenszerűnek tűnjön. A kidolgozáshoz olajfestéket használtam, aminek lassú száradási folyamata lehetővé tette, hogy a munkám lassan fejlesszem. Ezáltal a munkafolyamat több hónapot vett igénybe. A festés során tudatosan használtam a komplementer színpárokat, ezen belül a lilát és a sárgát. A kép felszínén hideg és meleg színeket is festettem. Alapnak lazúrosan felvitt barnát alkalmaztam, amit igyekeztem néhol meghagyni, ugyanis szerettem volna, ha a festékrétegek alól előtűnne. A munkámon fontos szerepet játszanak a körvonalak, amivel a síkszerűbb felületeket oldottam fel.
A cím lényege számomra egy adott pillanat, egy rögzített mozdulat ábrázolásáról szól.




